KBANK จัดตั้ง “บ.บีคอน เวนเจอร์ แคปิทัล” ลุยธุรกิจเงินร่วมลงทุน
KBANK จัดตั้ง “บ.บีคอน เวนเจอร์ แคปิทัล” มีทุนจดทะเบียนพันล้านบาท ลุยธุรกิจเงินร่วมลงทุน
15 ธ.ค. 2559

ธนาคารกสิกรไทย จำกัด (มหาชน) หรือ KBANK ระบุว่า เมื่อวันที่ 29 ก.ย.59 ที่ประชุมคณะกรรมการธนาคารมีมติอนุมัติการจัดตั้งบริษัทเงินร่วมลงทุนของธนาคารกสิกรไทย โดยธนาคารถือหุ้นในสัดส่วนร้อยละ 100
ทั้งนี้ บริษัทเงินร่วมลงทุนของธนาคารกสิกรไทย ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารไทยแล้ว เมื่อวันที่ 2 ธ.ค.59 และได้จดทะเบียนจัดตั้งบริษัทแล้วเสร็จเมื่อวันที่ 15 ธ.ค.59 ภายใต้ชื่อ บริษัท บีคอน เวนเจอร์ แคปิทัล จำกัด ทุนจดทะเบียน 1,000,000,000 บาท โดยเรียกชำระทุนครั้งแรก 250,000,000 บาท